SET ปิดเช้าลบ 5 จุด เซ่นบาทอ่อนกด “ฟันด์โฟลว์”-รอผลประชุมกนง. บ่ายนี้
SET ปิดเช้าลบ 5 จุด จุดรับแรงกดดันบาทอ่อนค่ากดฟันด์โฟลว์ ในช่วงบ่ายติดตามการประชุมกนง.ที่คาดจะปรับขึ้นดอกเบี้ย 0.25% หรือ 0.50% เพื่อเรียกความเชื่อมั่นนักลงทุน ให้แนวรับที่ 1,590 จุด แนวต้านที่ 1,620 จุด
SET ปิดเช้าลบ 5 จุด จุดรับแรงกดดันบาทอ่อนค่ากดฟันด์โฟลว์ ในช่วงบ่ายติดตามการประชุมกนง.ที่คาดจะปรับขึ้นดอกเบี้ย 0.25% หรือ 0.50% เพื่อเรียกความเชื่อมั่นนักลงทุน ให้แนวรับที่ 1,590 จุด แนวต้านที่ 1,620 จุด
28 ก.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งตัว Sideway Down ตามทิศทางตลาดหุ้นภูมิภาค ที่ปรับตัวลงเฉลี่ย 2% ขณะที่ตลาดหุ้นเอเชียตะวันออกเฉียงใต้ ปรับลงเฉลี่ย 1% โดยตลาดหุ้นอินโดนีเซีย outperform เนื่องมาจากค่าเงินดอลลาร์สหรัฐแข็งค่าจากการเร่งขึ้นดอกเบี้ยของสหรัฐ ทำให้เงินบาทอ่อนค่าและกังวลเงินทุนต่างชาติไหลออก
สำหรับในช่วงบ่ายต้องติดตามการประชุมคณะกรรมการนโยบายการเงิน (กนง.) ว่าจะเรียกความเชื่อมั่นนักลงทุนได้หรือไม่ ซึ่งคาดว่ากนง.ปรับขึ้นดอกเบี้ย แต่จะเป็นอัตรา 0.25% หรือ 0.50% รวมถึงการใช้นโยบายการเงิน ขณะที่ธนาคารโลก (World Bank) มองแนวโน้มเศรษฐกิจไทยฟื้นตัว
โดยแนวโน้มตลาดช่วงบ่าย นายกรภัทร กล่าวว่า ขึ้นกับการประชุม กนง.โดยให้แนวรับที่ 1,590 จุด แนวต้านที่ 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 1,452.28 ล้านบาท ปิดที่ 56.50 บาท ราคาไม่เปลี่ยนแปลง
PTTEP มูลค่าการซื้อขาย 1,321.63 ล้านบาท ปิดที่ 164.50 บาท ราคาไม่เปลี่ยนแปลง
TU มูลค่าการซื้อขาย 1,119.53 ล้านบาท ปิดที่ 18.30 บาท เพิ่มขึ้น 0.80 บาท
SCB มูลค่าการซื้อขาย   996.39 ล้านบาท ปิดที่ 104.50 บาท ลดลง 0.50 บาท
ADVANC มูลค่าการซื้อขาย   968.27 ล้านบาท ปิดที่ 198.50 บาท เพิ่มขึ้น 1.00 บาท